Mountain View Bush Lodge | LekkeSlaap
Vanaf R850 R595 per nag (plek vir 2)
Mountain View Bush Lodge is op 'n wildplaas in die Waterberge in Limpopo geleë. Dit is op die R33-roete tussen Vaalwater en Lephalale en 400 m hoër bo seespieël as Lephalale.
Let asb. daarop dat 'n minimum van 2 kamers oor naweke en op openbare vakansiedae bespreek moet word.
Hierdie selfsorg-lodge het 3 groot dubbelkamers, elkeen met 'n koningingrootte-bed en 'n en suite-badkamer. Daar is ook 'n solder-area met slaapplek en 'n aparte badkamer. Daar is 4 badkamers in totaal by die lodge. Drie van die badkamers het 'n stort, toilet en wasbak en 1 van die ander het 'n bad, toilet en wasbak.
Gaste kan kamers individueel huur of hulle kan die hele lodge met slaapplek vir 8 huur. Slegs 1 groep gaste sal toegelaat word per bespreking, al is jou bespreking per kamer of vir die lodge in geheel.
Buite is daar 'n groot dek wat uitkyk oor die watergat (omtrent 30 m weg) en die wild kom lê gereeld besoek hier af. Die dek bied lieflike uitsigte oor die berge, absoluut magiese sonsopkomste vir doutrappers en die pragtigste sonsondergange aan die einde van die dag. Daar is ook 'n heerlike boma waar gaste kan braai, vuurmaakhout word voorsien deur die plaas. Vir die avonturiers is daar 4x4-roets en bergfietsry.
Elektrisiteit word voorsien deur 'n kombinasie van sonkrag en 'n kragopwekker. Die lodge en plaas kry nie hul elektrisiteit van Eskom af nie.